cyanic-selkie/wikianc huggingface dataset:
Μοντεσκιέ
Το πνεύμα των νόμων
Στο κύριο αυτό έργο του ο Μοντεσκιέ επιχειρεί να βρει και να αναλύσει τις θεμελιώδεις αρχές και τη λογική διαφόρων πολιτικών θεσμών με τη μελέτη των νόμων, που τους θεωρεί ως απλές αναφορές μεταξύ της κοινωνικής πραγματικότητας. Πρότεινε νέες μεθόδους διακυβέρνησης και νέες αντιλήψεις για το κράτος. Ακολούθησε την αριστοτελική μέθοδο της μελέτης των πραγματικών πολιτικών συστημάτων όπως υποτίθεται ότι είχαν λειτουργήσει στο παρελθόν. Αρνήθηκε ότι υπάρχει μία τέλεια μορφή πολιτεύματος, κατάλληλη για όλους τους λαούς κάτω από όλες τις συνθήκες.
Αναγνωρίζει τρεις τύπους πολιτεύματος: τη μοναρχία, τη δημοκρατία και τον δεσποτισμό. Διακήρυξε ότι ο δεσποτισμός είναι περισσότερο κατάλληλος για χώρες απέραντες σε έκταση, η συνταγματική μοναρχία για μέτριας έκτασης χώρα, ενώ η δημοκρατία για μικρές χώρες.
Επίσης αναγνώρισε ότι η κατάχρηση εξουσίας είναι μία φυσική ανθρώπινη τάση και ότι κατά συνέπεια, κάθε κράτος τείνει να εκφυλιστεί σε δεσποτικό.
Κεφαλαιώδους σημασίας είναι η αρχή της διάκρισης των εξουσιών που διατύπωσε ο Μοντεσκιέ (νομοθετική, εκτελεστική και δικαστική) και πρότυπο μιας τέτοιας πολιτειακής οργάνωσης θεωρούσε βέβαια την Αγγλία της εποχής του. Υποστήριξε τέλος την επίδραση του κλίματος στη διαμόρφωση της πολιτικής συμπεριφοράς ενός λαού.
Βιβλιογραφία
Κατηγορία:Γάλλοι φιλόσοφοι Κατηγορία:Φιλόσοφοι του Διαφωτισμού Κατηγορία:Πολιτικοί φιλόσοφοι Κατηγορία:Γάλλοι συγγραφείς Κατηγορία:Μέλη της Γαλλικής Ακαδημίας Κατηγορία:Φιλόσοφοι του 18ου αιώνα Κατηγορία:Φιλόσοφοι του 17ου αιώνα Κατηγορία:Φιλόσοφοι της Αναγέννησης Κατηγορία:Φιλόσοφοι της ιστορίας
Ιερά Μητρόπολις Βοστώνης
Η Ιερά Μητρόπολις Βοστώνης (πρώην Επισκοπή Βοστώνης) είναι μητρόπολη της Ελληνικής Ορθόδοξης Εκκλησίας στην περιοχή της Νέας Αγγλίας των Ηνωμένων Πολιτειών. Είναι τμήμα της Αρχιεπισκοπής Αμερικής που υπάγεται στο Οικουμενικό Πατριαρχείο Κωνσταντινουπόλεως και σημερινός της Μητροπολίτης, από τις 8 Απριλίου 1984, είναι ο Μεθόδιος (Τουρνάς). Η Μητρόπολη έχει συνολικά 63 Ενορίες και ο συνολικός ορθόδοξος πληθυσμός της ανέρχεται σε 230.000 άτομα. thumb|left|280px|Ο Καθεδρικός Ναός του Ευαγγελισμού στην πόλη της Βοστώνης.
Ιστορικά στοιχεία
Η Επισκοπή Βοστώνης ιδρύθηκε το 1922 ως τμήμα της Αρχιεπισκοπής Βορείου και Νοτίου Αμερικής. Το 1930, λόγω αναδιοργάνωσης της Αρχιεπισκοπής, όλες οι επισκοπές της καταργήθηκαν. Στις 31 Μαΐου 1938 επανήλθε ο τίτλος του επισκόπου Βοστώνης και δινόταν σε τιτουλάριο επίσκοπο. Το 1950 η περιοχή συνέστησε την Τρίτη Αρχιεπισκοπική Περιφέρεια, με επικεφαλής βοηθό επίσκοπο.
Έδρα του εκάστοτε Μητροπολίτη Βοστώνης είναι ο Καθεδρικός Ναός του Ευαγγελισμού της Θεοτόκου στην πόλη της Βοστώνης, ενώ τα μητροπολιτικά γραφεία βρίσκονται στο Μπρούκλαϊν της Πολιτείας της Μασαχουσέτης, μαζί με την Ελληνορθόδοξη Θεολογική Σχολή του Τιμίου Σταυρού.
Επισκοπικός κατάλογος
thumb|right|280px|Ο σημερινός Μητροπολίτης Μεθόδιος.
Εξωτερικοί σύνδεσμοι
Βοστωνη Κατηγορία:Πολιτισμός της Βοστώνης
Υπουργικό Συμβούλιο του Τζο Μπάιντεν
Τα μέλη του νέου Υπουργικού Συμβουλίου των Ηνωμένων Πολιτειών ανέλαβαν καθήκοντα μετά την ορκωμοσία του νέου Προέδρου στις 20 Ιανουαρίου 2021, και κατόπιν έγκρισης από τις αρμόδιες επιτροπές της Γερουσίας. Η κυβέρνηση περιλαμβάνει 15 υπουργούς και 9 υψηλά ιστάμενα στελέχη.
Πρόεδρος των Ηνωμένων Πολιτειών
Ο Τζο Μπάιντεν αναδείχθηκε νικητής στην προεδρική εκλογή του 2020 και ανέλαβε καθήκοντα μετά την ορκωμοσία της 20ης Ιανουαρίου 2021.
Αντιπρόεδρος των Ηνωμένων Πολιτειών
Ήταν υποψήφια για Πρόεδρος των Ηνωμένων Πολιτειών, και τελικά κατάφερε να διαδεχθεί τον Μάικ Πενς στη θέση του Αντιπροέδρου. Ανέλαβε καθήκοντα μετά την ορκωμοσία της 20ης Ιανουαρίου και είναι η πρώτη γυναίκα που αναλαμβάνει Αντιπρόεδρος των Ηνωμένων Πολιτειών.
Υπουργός Εξωτερικών
Η υποψηφιότητα εγκρίθηκε από την Επιτροπή Εξωτερικών Σχέσεων με 15-3 στις 25 Ιανουαρίου 2021. Στις 26 Ιανουαρίου εγκρίθηκε από τη Γερουσία με 78-22.
Υπουργός Οικονομικών
Η υποψηφιότητα εγκρίθηκε ομόφωνα από την Επιτροπή Οικονομικών στις 22 Ιανουαρίου 2021. Στις 26 Ιανουαρίου εγκρίθηκε από τη Γερουσία με 84-15 και την ίδια μέρα ορκίστηκε.
Υπουργός Άμυνας
Η υποψηφιότητα εγκρίθηκε από την Επιτροπή Ένοπλων Δυνάμεων στις 21 Ιανουαρίου 2021, Στις 22 Ιανουαρίου εγκρίθηκε από τη Γερουσία με 93-2, και την ίδια μέρα ορκίστηκε.
Γενικός Εισαγγελέας
Η υποψηφιότητα εγκρίθηκε από την Επιτροπή Δικαιοσύνης της Γερουσίας με 17–5 την 1η Μαρτίου 2021. Στις 10 Μαρτίου, εγκρίθηκε από τη Γερουσία με 70-30 και η ορκωμοσία του έγινε στις 11 Μαρτίου.
Υπουργός Εμπορίου
Η υποψηφιότητα εγκρίθηκε από την Επιτροπή Εμπορίου, Επιστήμης και Μεταφορών με 21-3 στις 3 Φεβρουαρίου 2021. Εγκρίθηκε από τη Γερουσία στις 2 Μαρτίου με 84-15 και η ορκομωσία της έγινε στις 3 Μαρτίου.
Υπουργός Εργασίας
Η υποψηφιότητα εγκρίθηκε από την Επιτροπή Υγείας, Εκπαίδευσης, Εργασίας και Συνταξιοδότησης της Γερουσίας με 18–4 στις 4 Φεβρουαρίου 2021. Εγκρίθηκε από την Γερουσία στις 22 Μαρτίου 2021 με 68-29. Ορκίστηκε στις 23 Μαρτίου 2021.
Υπουργός Εσωτερικών
Η υποψηφιότητα εγκρίθηκε από την Επιτροπή Ενέργειας και Φυσικών Πόρων της Γερουσίας με 11–9 στις 23 Φεβρουαρίου 2021. Εγκρίθηκε από την Γερουσία στις 15 Μαρτίου 2021 με 51-40. Ορκίστηκε στις 16 Μαρτίου 2021.
Υπουργός Γεωργίας
Η υποψηφιότητα εγκρίθηκε από την Επιτροπή Γεωργίας, Σίτισης και Δασοκομίας στις 2 Φεβρουαρίου 2021. Εγκρίθηκε από την Γερουσία στις 23 Φεβρουαρίου 2021 με 92-7. Ορκίστηκε στις 24 Φεβρουαρίου 2021. .
Υπουργός Υγείας και Ανθρωπίνων Υπηρεσιών
Η υποψηφιότητα ισοψήφιστηκε (14-14) από την Επιτροπή Υγείας, Εκπαίδευσης, Εργασίας και Συνταξιοδότησης και την Επιτροπή Οικονομικών της Γερουσίας. Η Γερουσία, αποφάσισε να εγκριθεί η υποψηφιότητα. Στις 18 Μαρτίου, εγκρίθηκε από την Γερουσία με 50-49. Η ορκωμοσία του έγινε στις 19 Μαρτίου 2021.
Υπουργός Στέγασης και Αστικής Ανάπτυξης
Η υποψηφιότητα εγκρίθηκε από την Επιτροπή Τραπεζών, Στέγασης και Αστικών Υποθέσεων με 17-7 στις 4 Φεβρουαρίου 2021. Στις 10 Μαρτίου έγκριθηκε από την Γερουσία με 66-34 και η ορκωμοσία της έγινε την ίδια ημέρα.
Υπουργός Ενέργειας
Η υποψηφιότητα εγκρίθηκε από την επιτροπή Ενέργειας και Φυσικών Πόρων με 13-4 στις 3 Φεβρουαρίου 2021. Έγκρίθηκε από τη Γερουσία με 64-35, στις 25 Φεβρουαρίου. Ορκίστηκε και ανέλαβε καθήκοντα την ίδια ημέρα.
Υπουργός Παιδείας
Η υποψηφιότητα εγκρίθηκε από την Επιτροπή Υγείας, Εκπαίδευσης, Εργασίας και Συνταξιοδότησης με 17-5 στις 11 Φεβρουαρίου. Εγκρίθηκε από την Γερουσία, την 1η Μαρτίου με 64-33. Η ορκωμοσία του έγινε στις 2 Μαρτίου 2021.
Υπουργός Υποθέσεων Βετεράνων
Η υποψηφιότητα εγκρίθηκε ομόφωνα από την Επιτροπή Υποθέσεων Βετεράνων στις 2 Φεβρουαρίου 2021. Στις 8 Φεβρουαρίου εγκρίθηκε από τη Γερουσία με 87-7. Ορκίστηκε στις 9 Φεβρουαρίου 2021.
Υπουργός Εσωτερικής Ασφαλείας
Η υποψηφιότητα εγκρίθηκε από την Επιτροπή Εσωτερικής Ασφαλείας και Κυβερνητικών Υποθέσεων με 7-4 στις 26 Ιανουαρίου 2021. Η ψηφοφορία έκλεισε με 55-42 στις 28 Ιανουαρίου, εγκρίθηκε με 56-43 στις 2 Φεβρουαρίου 2021 και ανέλαβε καθήκοντα την ίδια ημέρα.
Προϊστάμενος του Επιτελείου του Λευκού Οίκου
Παραδοσιακά θεωρείται ως η υψηλότερα ιστάμενη θέση στο Λευκό Οίκο. Ο Προϊστάμενος του Επιτελείου διορίζεται άμεσα από τον Πρόεδρο των Ηνωμένων Πολιτειών και δεν απαιτείται έγκριση από την Γερουσία για να αναλάβει καθήκοντα.
Αντιπρόσωπος Εμπορίου
Η υποψηφιότητα εγκρίθηκε ομόφωνα από την Επιτροπή Οικονομικών της Γερουσίας στις 3 Μαρτίου 2021. Εγκρίθηκε από τη Γερουσία με 98-0 στις 18 Μαρτίου 2021.
Διευθύντρια της Εθνικής Υπηρεσίας Πληροφοριών
Η υποψηφιότητα εγκρίθηκε ομόφωνα από την Επιτροπή Πληροφοριών στις 20 Ιανουαρίου 2021. Εγκρίθηκε από τη Γερουσία με 84-10 στις 20 Ιανουαρίου 2021. Η Χέινς, ανέλαβε καθήκοντα μετά την ορκωμοσία της 21ης Ιανουαρίου.
Διευθυντής της Υπηρεσίας Προστασίας του Περιβάλλοντος
Η υποψηφιότητα εγκρίθηκε από την Επιτροπή Περιβάλλοντος και Δημοσίων Έργων με 14–6 στις 9 Φεβρουαρίου 2021. Εγκρίθηκε από τη Γερουσία με 66–34 στις 10 Μαρτίου 2021 και η ορκωμοσία του έγινε στις 11 Μαρτίου.
Διευθύντρια Υπηρεσίας Μικρών Επιχειρήσεων
Η υποψηφιότητα εγκρίθηκε από την Επιτροπή Μικρών Επιχειρήσεων και Επιχειρηματιών της Γερουσίας με 15–5 στις 24 Φεβρουαρίου 2021. Εγκρίθηκε από την Γερουσία με 81-17.
Διευθυντής/-τρια του Γραφείου Διοίκησης και Προϋπολογισμού
Η υποψηφιότητα της Νίρα Τάντεν, απορρίφθηκε και αποσύρθηκε στις 2 Μαρτίου 2021.
Οι Επιτροπές Προϋπολογισμού, Εσωτερικής Ασφαλείας και Κυβερνητικών Υποθέσεων εξέτασαν και ενέκριναν με 63–37 την υποψηφιότητα της Σαλάντα Γιάνγκ, για τη θέση της Αναπληρώτριας Διευθύντριας του Γραφείου Διοίκησης και Προϋπολογισμού στις 23 Μαρτίου 2021. Ανέλαβε καθήκοντα ως Αναπληρώτρια Διευθύντρια και μετά ως μεταβατική Διευθύντρια στις 24 Μαρτίου 2021.
Πρέσβης των ΗΠΑ για τα Ηνωμένα Έθνη
Η υποψηφιότητα εγκρίθηκε από την Επιτροπή Εξωτερικών Σχέσεων με 18-4 στις 4 Φεβρουαρίου 2021. Εγκρίθηκε από τη Γερουσία με 78-20 στις 23 Φεβρουαρίου 2021. Ανέλαβε καθήκοντα, στις 25 Φεβρουαρίου 2021.
Πρόεδρος του Οικονομικού Συμβουλίου
Η υποψηφιότητα εγκρίθηκε ομόφωνα από την Επιτροπή Τραπεζών, Στέγασης και Αστικών Υποθέσεων στις 4 Φεβρουαρίου 2021. Εγκρίθηκε από τη Γερουσία στις 2 Μαρτίου 2021, με 95-4. Ανέλαβε καθήκοντα μετά την ορκωμοσία της 4ης Μαρτίου 2021.
Επιστημονικός Σύμβουλος και Διευθυντής του Γραφείου Επιστήμης και Τεχνολογίας
Ο Τζο Μπάιντεν ανακοίνωσε τη προαγωγή αυτής της θέσης στις υψηλά ιστάμενες θέσεις της κυβέρνησης θέλοντας να δείξει την σημασία που θα δίνει η προεδρία του στην επιστήμη. Ο Λάντερ ανέλαβε καθήκοντα Επιστημονικού Συμβούλου στις 25 Ιανουαρίου 2021, χωρίς να απαιτείται έγκριση από τη Γερουσία.
Η υποψηφιότητα του Λάντερ για τη θέση του Διευθυντή του Γραφείου Επιστήμης και Τεχνολογίας εξετάζεται από την Επιτροπή Εμπορίου, Επιστήμης και Μεταφορών της Γερουσίας. Αν εγκριθεί θα υποβληθεί στη Γερουσία για ψηφοφορία.
Αγρίδια Ίμβρου
thumb|Τα Αγρίδια, καλοκαίρι 2007 Τα Αγρίδια (τούρκικα: Tepeköy) είναι χωριό της Ίμβρου στην επαρχία Γκιοκτσέαντα του νομού Τσανάκκαλε της Τουρκίας. Τα Αγρίδια βρίσκονται περίπου 9 χλμ. δυτικά της πόλης της Ίμβρου. Σύμφωνα με την τελευταία απογραφή είχαν 114 κατοίκους (κατά τα τέλη Δεκεμβρίου 2014).
Ο πληθυσμός αποτελείται από 75% Έλληνες ορθόδοξους και 25% σουννίτες Τούρκους. Τα Αγρίδια βρίσκονται δίπλα στο Γλυκύ, το Σχοινούδι και τους Άγιους Θεόδωρους, και είναι ένα από τα τελευταία ελληνικά χωριά στην Τουρκία. Το 2015 άνοιξε ελληνικό Γυμνάσιο-Λύκειο και το 2018 φοιτούσαν 30 μαθητές. Το 2014 επανεξελέγη ως πρόεδρος ο Δημήτρης Ψαρός.
Στον οικισμό γεννήθηκε ο μητροπολίτης Σύμης Χρυσόστομος Δημητριάδης (1944-2018).
Παραπομπές
Κατηγορία:Χωριά της Ίμβρου Κατηγορία:Επαρχία του Τσανάκκαλε Κατηγορία:Έλληνες στην Τουρκία
Καμπεονάτο Σεαρένσε
Το Καμπεονάτο Σεαρένσε είναι η ανώτατη ποδοσφαιρική διοργάνωση της πολιτείας Σεαρά, στη Βραζιλία. Θεσπίστηκε το 1915.
Πολυνίκης είναι η Σεαρά με 45 τίτλους.
Πρωταθλήματα ανά σύλλογο
Κατηγορία:Ποδόσφαιρο Κατηγορία:Ποδοσφαιρικές διοργανώσεις Βραζιλίας
Ύφαλος Κίνγκμαν
thumb|right|300px|Ύφαλος Κίνγκμαν Ο Ύφαλος Κίνγκμαν είναι ένας τροπικός κοραλλιογενής ύφαλος εκτάσεως 1 τετραγωνικού χιλιομέτρου στον Βόρειο Ειρηνικό Ωκεανό, περίπου στο μέσον της απόστασης μεταξύ των νήσων της Χαβάης και της Αμερικανικής Σαμόα, στις συντεταγμένες 6°24΄ Β, 162°24΄ Δ. Είναι η βορειότερη από της Βόρειες Νήσους της Γραμμής και αποτελεί μη ενσωματωμένη επικράτεια των Ηνωμένων Πολιτειών, διοικούμενη από την Ουάσινγκτον από το Πολεμικό Ναυτικό των Ηνωμένων Πολιτειών. Ο ύφαλος είναι κλειστός για το κοινό.
Ο ύφαλος ανακαλύφθηκε το 1789 από τον Πλοίαρχο Έντμουντ Φάννινγκ του πλοίου Μπέτσυ. Ο Πλοίαρχος Ου. Ε. Κίνγκμαν τον περιέγραψε το 1853. Προσαρτήθηκε επισήμως στις Ηνωμένες Πολιτείες στις 10 Μαΐου 1922.
Ο ύφαλος Κίνγκμαν βρίσκεται σε απόσταση περίπου 1.700 χιλιομέτρων (920 ναυτικών μιλίων) νότια της Χονολουλού.
Κατά καιρούς, η ακτογραμμή του μπορεί να φτάσει τα τρία χιλιόμετρα σε περίμετρο, αλλά το υψηλότερο σημείο του ύφαλου βρίσκεται περίπου ένα μέτρο πάνω από την επιφάνεια της θάλασσας και είναι τον περισσότερο χρόνο καλυμμένο από τα κύματα, κάνοντας τον Ύφαλο Κίνγκμαν έναν κίνδυνο για τη ναυσιπλοΐα. Ο ύφαλος δε διαθέτει πλουτοπαραγωγικές πηγές, είναι ακατοίκητος και δε διατηρεί οικονομική δραστηριότητα. Ο ύφαλος περικλείει εν μέρει μία βαθιά εσωτερική λιμνοθάλασσα, η οποία χρησιμοποιήθηκε το 1937 και το 1938 ως ενδιάμεσος σταθμός μεταξύ της Χαβάης και της Αμερικανικής Σαμόα από τα υδροπλάνα της Pan American Airways. Το 1937, η Pan Am είχε σχέδια ν' αγκυροβολήσει το πλοίο North Wind ως πλωτή δεξαμενή ανεφοδιασμού στον ύφαλο Κίνγκμαν και να χρησιμοποιήσει τον ύφαλο ως ενδιάμεσο σταθμό για τα υδροπλάνα της που εκτελούσαν το δρομολόγιο προς τη Νέα Ζηλανδία, αλλά η Pan Am εγκατέλειψε την ιδέα όταν βρήκε ότι το κόστος υποστήριξης ενός κυρίως αδρανούς πετρελαιοφόρου ήταν απαγορευτικό. Υπήρξαν επίσης ανησυχίες ότι δε θα μπορούσαν να διατεθούν άνετες εγκαταστάσεις διανυκτέρευσης για τους επιβάτες σ' αυτό το σημείο, σε περίπτωση μηχανικού προβλήματος. Συνεπώς, η Pan Am μετέφερε τις δραστηριότητές της στη Νήσο Κάντον στις 18 Μαΐου 1939 και ξεκίνησε δρομολόγια προς τη Νέα Ζηλανδία στις 12 Ιουλίου 1940. thumb|300px|none|Ύφαλος Κίνγκμαν— Δορυφορική εικόνα NASA NLT Landsat 7 (ορατό χρώμα)
Εξωτερικοί σύνδεσμοι
Κατηγορία:Νησιά Γραμμής Ισημερινού Κατηγορία:Μικρά Εξωτερικά Νησιά των Ηνωμένων Πολιτειών Κινγκμαν Κατηγορία:Ακατοίκητα νησιά
Πολίωση
Πολίωση είναι η μείωση ή η απουσία μελανίνης (ή χρώματος) στα μαλλιά, στα φρύδια, στις βλεφαρίδες ή σε οποιαδήποτε άλλη τριχωτή περιοχή. Είναι κοινά γνωστό ως λευκό τσουλούφι όταν επηρεάζει τα μαλλιά ακριβώς πάνω από το μέτωπο.
Αυτή η κατάσταση μπορεί να προκαλέσει μεμονωμένα ή, λιγότερο συχνά, πολλαπλές λευκές τούφες στα μαλλιά. Κάποιοι πιστεύουν λανθασμένα πως αυτές οι λευκές τούφες είναι απλά σημάδια εκ γενετής. Στην πολίωση υπάρχει μειωμένη ή απούσα μελανίνη στους βολβούς των μαλλιών των προσβεβλημένων τριχοθυλακίων, ενώ τα μελανοκύτταρα του δέρματος συνήθως δεν επηρεάζονται.
Συναφείς ιατρικές παθήσεις
Η πολίωση εμφανίζεται σε πολλά γενετικά σύνδρομα όπως ο πιεβαλδισμός, το σύνδρομο Βάαρντενμπουρχ, η νευροϊνωμάτωση 1 και η κονδυλώδης σκλήρυνση. Μπορεί επίσης να εμφανιστεί σε καταστάσεις όπως η λεύκη, η νόσος Vogt–Koyanagi–Harada, η γυροειδής αλωπεκία, η σαρκοείδωση και σε συνδυασμό με νεοπλάσματα και ορισμένα φάρμακα.
Παραπομπές
Κατηγορία:Δερματολογία Κατηγορία:Ανθρώπινη τριχοφυΐα
NP
Η συντομογραφία λατινικών χαρακτήρων NP ή Np ή np, μπορεί να αναφέρεται:
Λεονάρδα Λαμπριανίδου
Βιογραφία
Γεννήθηκε στη Θεσσαλονίκη. Σπούδασε Οικονομικές Επιστήμες στο Αριστοτέλειο Πανεπιστήμιο Θεσσαλονίκης. Αποφοιτώντας αλλάζει πορεία και ξεκινά σπουδές στην Ακαδημία Καλών Τεχνών της Βαρσοβίας, στο τμήμα Συντήρησης ΄Εργων Τέχνης. Επιστρέφοντας στην Ελλάδα συνεχίζει τις σπουδές της στην Σχολή Καλών Τεχνών του Α.Π.Θ., στο τμήμα Εικαστικών και Εφαρμοσμένων Τεχνών. Από το 1998 διδάσκει Ελεύθερο Σχέδιο, Αρχές Σύνθεσης και Ιστορία της Τέχνης σε μαθητές της δευτεροβάθμιας δημόσιας εκπαίδευσης καθώς και σε υποψήφιους Ανωτάτων Σχολών. Παράλληλα κάνει εισηγήσεις σε επιμορφωτικά σεμινάρια για συναδέλφους της εκπαιδευτικούς και δημοσιεύει επιστημονικά άρθρα στο περιοδικό «Εικαστική Παιδεία», που εκδίδεται από την ΄Ενωση Καθηγητών Καλλιτεχνικών Μαθημάτων Μέσης Εκπαίδευσης. Τα τελευταία χρόνια δίδαξε Ιστορία της Τέχνης στο Μουσείο Οίνου Γεροβασιλείου και στο Βαφοπούλειο Πνευματικό Κέντρο Θεσσαλονίκης.
Εκθέσεις
Ομαδικές 2013: «ΩΣΜΩΣΗ ΤΕΧΝΗΣ». Βαφοπούλειο Πνευματικό Κέντρο. Θεσσαλονίκη. 2013: «Ο ΚΟΣΜΟΣ ΜΑΣ ΑΛΛΑΖΕΙ. ΠΟΙΟ ΘΑ ΕΙΝΑΙ ΤΟ ΜΕΛΛΟΝ ΜΑΣ;» Γκαλερί REMEZZO. Θεσσαλονίκη.
Κατηγορία:έλληνες ζωγράφοι Κατηγορία:Ελληνίδες ζωγράφοι
Σκληρωτικός δακτύλιος
Οι σκληρωτικοί δακτύλιοι είναι οστέινοι δακτύλιοι που βρίσκονται στα μάτια διαφόρων ομάδων σπονδυλωτών ζώων, εκτός των θηλαστικών και των κροκοδείλιων. Μπορεί να αποτελούνται από ένα οστό ή και περισσότερα μικρά οστά. Πιστεύεται ότι ο ρόλος τους είναι να υποστηρίζουν το μάτι, ειδικά στα ζώα των οποίων τα μάτια δεν είναι σφαιρικά, ή ζουν κάτω από το νερό. Απολιθωμένοι σκληρωτικοί δακτύλιοι έχουν βρέθει από πολλά εξαφανισμένα ζώα, όπως ιχθυόσαυρους, πτερόσαυρους και δειόσαυρους, αν και δεν διατηρούνται συχνά.
Παραπομπές
Κατηγορία:Ανατομία ζώων
Παραπείρος ποταμός
Ο Παραπείρος είναι ποταμός στην Αχαΐα, γνωστός από το τεχνικό έργο του Φράγματος Πείρου - Παραπείρου και ιδιαίτερα από την τεχνητή λίμνη Αστερίου (Παραπείρου). Πηγάζει από τις παρυφές του Ερυμάνθου και εκβάλλει στον Πείρο ποταμό κοντά στο χωριό Άγιος Στέφανος (τ. Περιστέρα). Έχει μήκος 28,5 χιλιόμετρα.
Ονομασία
Η αρχαία του ονομασία ήταν Τυθεύς ή Τευθέας. Σύμφωνα με τον Στράβωνα έλαβε την ονομασία αυτή από την αρχαία πόλη Τευθέα που ήταν κτισμένη κοντά στις ακτές του ποταμού. Ονομάζεται και Χαϊκαλαίικο επειδή περνάει εγγύς του χωριού Χαϊκάλι. Σε μικρότερο βαθμό αποκαλείται και Μπούρμπουλας. Παλαιότερα ήταν γνωστό και ως Τόσκεσι από το ομώνυμο καταβυθισμένο χωριό (Τόσκες).
Φράγμα Πείρου-Παραπείρου
Ανάμεσα στα χωριά Αστέρι και Τόσκες κατασκευάστηκε την περίοδο 2006-2020 το Φράγμα Πείρου-Περαπείρου με σκοπό την ύδρευση της Πάτρας, της Βιομηχανικής περιοχής Πατρών και της δυτικής Αχαΐας. Με την ολοκλήρωση του έργου ο χώρος του ερημωμένου και απαλλοτριωμένου από το 2009 χωριού Τόσκες καλύφθηκε το 2020 από τα νερά της Τεχνητής λίμνης Αστερίου που δημιουργήθηκε στην περιοχή.
Πηγές
Κατηγορία:Ποταμοί της Αχαΐας Κατηγορία:Δήμος Τριταίας Κατηγορία:Δήμος Φαρρών Κατηγορία:Δήμος Δύμης
Χαράλαμπος Αυγερινός
Ο Χαράλαμπος Αυγερινός (13 Μαρτίου 1866 - 27 Ιουλίου 1942) ήταν δήμαρχος Πύργου.
Βιογραφικά στοιχεία
Γεννήθηκε στον Πύργο και γιος του Αυγερινού Αυγερινού, γόνου σημαντικής πολιτικής οικογένειας, και της Γκάβα, πρώτης ξαδέρφης του Ανδρέα Μιχαλακόπουλου. Σπούδασε νομικά και άσκησε το επάγγελμα του δικηγόρου ως αστικολόγος. Το 1914 εξελέγη δημοτικός σύμβουλος και ανέλαβε την προεδρία του δημοτικού συμβουλίου. Μετά τον θάνατο του Χρήστου Στεφανόπουλου εξελέγη δήμαρχος, θέση στην οποία παρέμεινε μέχρι το 1920 οπότε και απολύθηκε. Την περίοδο 1923 - 1935 διετέλεσε υποθηκοφύλακας Πύργου.
Απεβίωσε στις 27 Ιουλίου 1942. Ήταν παντρεμένος με την Φούλα Ιγγλέση και είχε δύο παιδιά: τον Νάκη Αυγερινό και την Νίνα Αυγερινού, σύζυγο του Βασίλη Λεονταρίτη.
Παραπομπές
Κατηγορία:Δήμαρχοι Πύργου Ηλείας Χαραλαμπος
Μητροπολίτης Αγκύρας Ιερεμίας
Ο Μητροπολίτης Ιερεμίας (κατά κόσμον Παράσχος Καλλιγιώργης) είναι Έλληνας θεολόγος και ιεράρχης του Οικουμενικού Πατριαρχείου. Από το 2018 είναι Μητροπολίτης Αγκύρας.
Σπουδές
Ο κατά κόσμον Παράσχος Καλλιγιώργης γεννήθηκε στην Κω, στα Δωδεκάνησα, στις 17 Ιανουαρίου 1935. Από το 1948 ως το 1952 ακολούθησε σπουδές στο Σεμινάριο της Πάτμου. Το 1959 αποφοίτησε από την Θεολογική Σχολή της Χάλκης. Στις 9 Αυγούστου 1959 χειροτονήθηκε Διάκονος από τον Μητροπολίτη Πριγκηποννήσων Δωρόθεο και εστάλη στο Παρίσι, προκειμένου να εξειδικευθεί στην θεολογική μελέτη της Θείας Λειτουργίας. Το 1963 κατέστη πτυχιούχος του Ανώτατου Ινστιτούτου Θεολογίας του Παρισιού, απ'όπου έλαβε τον τίτλο "Peritus Sacrae Liturgiae".
Ακολούθησε, επίσης, μαθήματα παλαιογραφίας στη Σορβόννη και πραγματοποίησε έρευνα πάνω «στη χειρόγραφη παράδοση των χειροτονιών σύμφωνα με το Βυζαντινό Τελετουργικό».
Εκκλησιαστική Πορεία
Χειροτονήθηκε Πρεσβύτερος στις 26 Ιουλίου 1964 από τον Μητροπολίτη Γαλλίας Μελέτιο. Διακόνησε την Μητροπολη Γαλλίας ως εφημέριος, πνευματικός και πρωτοσύγκελος.
Το 1971 εξελέγη παμψηφεί από την Ιερά Σύνοδο του Οικουμενικού Πατριαρχείου Επίσκοπος με τον τίτλο της πάλαι πότε διαλαμψάσης Επισκοπής Στασίμων. Το 1988 εξελέγη παμψηφεί από την Ιερά Σύνοδο του Οικουμενικού Πατριαρχείου Μητροπολίτης Γαλλίας.
Στις 20 Ιανουαρίου 2003 μετετέθη παμψηφεί από την Ιερά Σύνοδο του Οικουμενικού Πατριαρχείου στην Μητρόπολη Ελβετίας και παράλληλα του ανατέθηκε η διεύθυνση του Ορθόδοξου Κέντρου του Οικουμενικού Πατριαρχείου στο Σαμπεζί.
Στις 10 Ιουλίου 2018 εξελέγη παμψηφεί Μητροπολίτης Άγκυρας, όπου Μητροπολίτης εκλέγεται για πρώτη φορά μετά το 1922.
Τιμητικοί Τίτλοι
Διετέλεσε συμπρόεδρος της Συνόδου των Ευρωπαϊκών Εκκλησιών (1992-1997) και πρόεδρος της ίδιας αυτής οργάνωσης (1997-2003).
Τον Ιανουάριο του 2002, ο Πρόεδρος της Γαλλικής Δημοκρατίας τον έχρισε Ιππότη της Λεγεώνας της Τιμής.
Πηγές
Κατηγορία:Μητροπολίτες Ελβετίας Κατηγορία:Ελληνορθόδοξοι Μητροπολίτες Γαλλίας Κατηγορία:Ιππότες της Λεγεώνας της Τιμής Κατηγορία:Μητροπολίτες Αγκύρας
Άγιοι Θεόδωροι Ίμβρου
Οι Άγιοι Θεόδωροι (τούρκικα: Zeytinliköy) είναι χωριό της νήσου Ίμβρου στην περιφέρεια Γκιοκτσέαντα της επαρχίας Τσανάκκαλε της Τουρκίας. Οι Άγιοι Θεόδωροι βρίσκονται περίπου 3 χλμ. δυτικά της πόλης της Ίμβρου και σύμφωνα με την τελευταία απογραφή (2014), είχαν 126 κατοίκους.
Ο πληθυσμός αποτελείται κυρίως από Έλληνες ορθόδοξους, ενώ υπάρχουν και μερικοί σουνίτες Τούρκοι. Οι Άγιοι Θεόδωροι βρίσκονται δίπλα στο Γλυκύ, το Σχοινούδι και τα Αγρίδια, και είναι ένα από τα τελευταία χωριά της Τουρκίας με ελληνική παρουσία. Στο χωριό το 2013 άνοιξε ελληνικό δημοτικό σχολείο και το 2018 φοιτούσαν 10 μαθητές. Το 2017 άνοιξε ελληνικό νηπιαγωγείο και το 2018 φοιτούσαν 7 μαθητές. Επίσης στο χωριό υπάρχει και μουσείο για τον Οικουμενικό Πατριάρχη Βαρθολομαίο, το οποίο στεγάζεται στο παντοπωλείο του παππού του.
Το 2014 εκλέχτηκε πρόεδρος ο Ευστράτιος Ζούνης.
Πληθυσμός
Κατηγορία:Χωριά της Ίμβρου Κατηγορία:Επαρχία του Τσανάκκαλε Κατηγορία:Έλληνες στην Τουρκία
Κάστρο Ίμβρου
Το Κάστρο (Τούρκικα: Kaleköy) είναι χωριό στην περιφέρεια Ίμβρου της επαρχίας Τσανάκκαλε της Τουρκίας. Το Κάστρο βρίσκεται περίπου 4 χλμ. βόρεια της πόλης της Ίμβρου.
Σύμφωνα με την τελευταία απογραφή, το Κάστρο είχε 90 κατοίκους (κατά το 2000). Παλαιότερα στο χωριό υπήρχε ένα κάστρο που χρησίμευε για την προστασία των ανθρώπων από τους πειρατές.
Πληθυσμός
Κατηγορία:Χωριά της Ίμβρου Κατηγορία:Επαρχία του Τσανάκκαλε
Πρωτάθλημα καλαθοσφαίρισης Α2 εθνικής κατηγορίας γυναικών 2005-2006
Α2 Γυναικών 2005-2006
Η πρώτη φάση της διοργάνωσης διήρκεσε από τις 16 Οκτωβρίου 2005 έως τις 22 Ιανουαρίου 2006. Η δεύτερη φάση ξεκίνησε στις 29 Ιανουαρίου και ολοκληρώθηκε στις 7 Μαΐου/14 Μαΐου 2006. Πρωταθλήτριες της κατηγορίας αναδείχτηκαν η ομάδα του Ηρακλή (Βορράς) και η ομάδα του Άρη Χολαργού (Νότος) για δεύτερη φορά στην ιστορία τους. ε
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α2 Βαθμολογία Ομίλου Βορρά 20px|Α2
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α2 Βαθμολογία Ομίλου Νότου 20px|Α2
Εξωτερικοί σύνδεσμοι
Κατηγορία:Α2 εθνική κατηγορία καλαθοσφαίρισης γυναικών Πρωταθλημα Ελλαδος Α2 Γυναικών 2005 2006 Πρωταθλημα Ελλαδος Α2 Γυναικών 2005 2006
Λιβούνια Ίμβρου
Τα Λιβούνια (Τούρκικα: Uğurlu) είναι χωριό της Ίμβρου, στην περιφέρεια Γκιοκτσέαντα της επαρχίας Τσανάκκαλε της Τουρκίας. Τα Λιβούνια βρίσκονται περίπου 20 χλμ. δυτικά της πόλης της Ίμβρου.
Ιδρύθηκαν στη δεκαετία του 1970 και είναι ο δυτικότερος οικισμός της Τουρκίας.
Σύμφωνα με την τελευταία απογραφή, τα Λιβούνια είχαν 495 κατοίκους (κατά το 2012).
Πληθυσμός
Κατηγορία:Χωριά της Ίμβρου Κατηγορία:Επαρχία του Τσανάκκαλε
Χάραδρος ποταμός
Ο Χάραδρος είναι χείμαρρος του Νομού Αχαΐας. Πηγάζει απο τις βορειοδυτικές υπώρειες του Παναχαϊκού όρους και εκβάλλει στο ανατολικό τμήμα του Πατραϊκού κόλπου στο ύψος του Καστελόκαμπου. Ονομάζεται και Βελβιτσάνος ποταμός. Ένα τμήμα της ροής του δίπλα στο Πανεπιστήμιο Πατρών αποτελεί φυσικό σύνορο μεταξύ δήμου Πατρέων και δήμου Ρίου. Έχει μήκος 7,6 χιλιόμετρα.
Εικάζεται ότι το όνομά του προέρχεται από το γεγονός ότι δεν έχει ομαλή ροή αλλά στο πέρασμά του δημιουργεί βαθιά χαράδρα. Κατά την αρχαιότητα οι βοσκοί πίστευαν ότι αν έπινε νερό ζώο από το ποτάμι την άνοιξη θα γεννούσε μόνο αρσενικά, γι' αυτό και πότιζαν τις αγελάδες προκειμένου να αποκτήσουν ταύρους για τις θυσίες και το όργωμα. Κατά την ενετοκρατία λόγω αυτού του γεγονότος οι Ενετοί ονόμασαν το ποτάμι Βελεβίτσιο (Bel vizio) και απο εκεί πήρε και το ονομά του το χωριό Βελβίτσι.
Κάθε χειμώνα σχεδόν παρατηρούνται φαινόμενα υπερχειλίσεων κοντά στις περιοχές των εκβολών του.
Πηγές
Κατηγορία:Γεωγραφία της Πάτρας Κατηγορία:Ποταμοί της Αχαΐας
Φρήντριχ Σλάιερμάχερ
Ο Φρήντριχ Ντάνιελ Ερνστ Σλάιερμάχερ (Friedrich Daniel Ernst Schleiermacher, 21 Νοεμβρίου 1768 – 12 Φεβρουαρίου 1834) ήταν Γερμανός καλβινιστής θεολόγος, φιλόσοφος και μελετητής της Βίβλου. Ο Σλάιερμάχερ διακρίθηκε για τις προσπάθειές του να εναρμονίσει την κριτική του Διαφωτισμού με τον παραδοσιακό Προτεσταντισμό. Επίσης άσκησε μεγάλη επίδραση στην εξέλιξη της ιστορικής κριτικής, και το έργο του συνεισέφερε στη θεμελίωση της σύγχρονης ερμηνευτικής. Εξαιτίας της βαθιάς του επιδράσεως στη μετέπειτα Δυτική χριστιανική σκέψη, αποκαλείται συχνά «Πατέρας της νεότερης φιλελεύθερης θεολογίας» και θεωρείται μια από τις πρώτες μεγάλες μορφές του φιλελεύθερου Χριστιανισμού. Το κίνημα της «διαλεκτικής θεολογίας» του 20ού αιώνα, που τυπικά αποδίδεται στον Καρλ Μπαρτ, υπήρξε εν πολλοίς μια απόπειρα να αμφισβητηθεί η επίδραση του Σλάιερμάχερ. Ως φιλόσοφος, ήταν ηγετική μορφή του γερμανικού ρομαντισμού.
Πηγές
Κατηγορία:Γερμανοί θεολόγοι Κατηγορία:Γερμανοί φιλόσοφοι Κατηγορία:Γερμανοί συγγραφείς Κατηγορία:Φιλόσοφοι της ιστορίας
Μπερντ Κάνενμπεργκ
Ο Μπερντ Κάνενμπεργκ (Bernd Kannenberg, 20 Αυγούστου 1942 – 13 Ιανουαρίου 2021) ήταν Δυτικογερμανός αθλητής, και συγκεκριμένα βαδιστής, που κέρδισε την πρώτη θέση στο αγώνισμα των 50 χιλιομέτρων βάδην στους Ολυμπιακούς Αγώνες του 1972. Αγωνίσθηκε και στον αγώνα των 20 χιλιομέτρων στους Ολυμπιακούς του 1972 και 1976, αλλά εκεί απέτυχε ακόμα και να τερματίσει. Στις 27 Μαΐου 1972 ο Κάνενμπεργκ έγινε ο πρώτος Γερμανός αθλητής στην ιστορία που περπάτησε 50 χιλιόμετρα σε λιγότερο από 4 ώρες, με χρόνο 3:52:45, που αποτελούσε και παγκόσμιο ρεκόρ. Το ίδιο έτος τιμήθηκε με το Αργυρό Δαφνόφυλλο, το σημαντικότερο αθλητικό βραβείο της Γερμανίας. Σε όλη την αθλητική σταδιοδρομία του κατέρριψε άλλα 4 παγκόσμια ρεκόρ και κέρδισε 6 τίτλους Δυτικής Γερμανίας στον ανοικτό και 4 στον κλειστό στίβο. Πέρα από το χρυσό ολυμπιακό μετάλλιο του 1972, η σημαντικότερη διάκρισή του ήταν ένα αργυρό μετάλλιο στους Πανευρωπαϊκούς Αγώνες Στίβου του 1974, στο αγώνισμα των 20 χιλιομέτρων βάδην.
Ο Μπερντ Κάνενμπεργκ γεννήθηκε στο Καίνιγκσμπερκ της Ανατολικής Πρωσίας, το σημερινό Καλίνινγκραντ της Ρωσίας. Μαζί με τη γιαγιά του και τον εξάδελφό του βρίσκονταν πάνω στο πλοίο εκκενώσεως «Βίλχελμ Γκούστλοφ» όταν αυτό τορπιλίσθηκε από ρωσικό υποβρύχιο στις 30 Ιανουαρίου 1945. Εκείνος και ο εξάδελφός του συγκαταλέγονταν στο 9% περίπου των επιβαινόντων που επέζησαν, ενώ η γιαγιά του πνίγηκε. Το 1955 μετανάστευσε με την οικογένειά του από την Ανατολική Γερμανία στη Δυτική Γερμανία.
Εξωτερικοί σύνδεσμοι
Κατηγορία:Βαδιστές Κατηγορία:Γερμανοί αθλητές του στίβου Κατηγορία:Χρυσοί Ολυμπιονίκες του στίβου Κατηγορία:Γερμανοί Ολυμπιονίκες Κατηγορία:Αθλητές του στίβου στους Θερινούς Ολυμπιακούς Αγώνες 1972
Καρπός
Σχηματισμός καρπού
Η ανάπτυξη του καρπού αρχίζει μετά τη γονιμοποίηση. Στα αγγειόσπερμα συντελείται διπλή γονιμοποίηση, δηλαδή γονιμοποίηση του ωοκυττάρου και των πολικών πυρήνων, και παράγονται το διπλοειδές ζυγωτό, το οποίο εξελίσσεται και δίνει το διπλοειδές έμβρυο, και το πολυπλοειδές ενδοσπέρμιο. Εκτός όμως από τις γονιμοποιημένες σπερματικές βλάστες, οι οποίες θα δώσουν τα σπέρματα και το ενδοσπέρμιο, στον σχηματισμό του καρπού λαμβάνουν μέρος και άλλοι ιστοί της ωοθήκης και της ανθοδόχης του άνθους.
Ο καρπός είναι μια δομή των φυτών που περιέχει τους σπόρους τους. Το περικάρπιο μπορεί να είναι σαρκώδες (όπως στις ράγες ή τις δρύπες).
Συμβολή καρπού
Ο καρπός συμβάλλει:
Ταξινόμηση καρπών
Οι καρποί, αναλόγως της προέλευσής τους, του αριθμού δηλαδή των ανθέων και των υπέρων από τους οποίους προέρχονται, κατατάσσονται σε τρεις μεγάλες ομάδες (με τις γαλλικές ονομασίες στην παρένθεση):
Αναλόγως των χαρακτηριστικών τους, μπορεί να είναι ξηροί ή σαρκώδεις, διαρρηκτοί ή αδιάρρηκτοι, με ένα ή περισσότερα σπέρματα.
Στέβαν Τοντόροβιτς
Βιογραφία
Ο Στέβαν Τοντόροβιτς ήταν κοντά στο βασιλικό οίκο των Ομπρένοβιτς. Έκανε πορτρέτα σχεδόν όλων των μελών της βασιλικής οικογένειας, συμπεριλαμβανομένης της Ναταλί της Σερβίας. Το πορτρέτο της την βοήθησε να γίνει η «Σερβική Μόνα Λίζα».
Έκθεσε τα έργα του ως μέρος του περίπτερου του Βασιλείου της Σερβίας στη Διεθνή Έκθεση Τέχνης του 1911.
Κατά τη διάρκεια της μεγάλης του ζωής δημιούργησε έργα τέχνης υπό διάφορες οπτικές μορφές, κυρίως Ρομαντισμός έως τον Ακαδημαϊσμό. Τα καλύτερα έργα του πραγματοποιήθηκαν με το ρομαντικό πνεύμα. Η εκτεταμένη καλλιτεχνική του κληρονομιά αποτελείται από πορτρέτα, θρησκευτικούς και ιστορικούς πίνακες, τοπία και πολλές μελέτες και σχέδια. Μεγάλο μέρος των καλλιτεχνικών του δραστηριοτήτων σχετίζεται με τη Σερβία και το Βελιγράδι, όπου συμμετείχε ενεργά στην πολιτιστική και κοινωνική ζωή. Άνοιξε την πρώτη σχολή τέχνης στο Βελιγράδι, όπου οι νέοι έμαθαν σχέδιο, τραγούδι, ξιφασκία και γυμναστικές ασκήσεις. Λόγω της μεγάλης διάρκειας ζωής και της εξαιρετικής αντοχής και της σκληρής δουλειάς κατάφερε να δημιουργήσει ένα πλούσιο έργο ζωγραφικής.
Παραπομπές
Κατηγορία:Ρομαντικοί ζωγράφοι Κατηγορία:Σέρβοι ζωγράφοι
Εφηβεία
μικρογραφία|Έφηβοι μαθητές σε ελληνικό σχολείο απολαμβάνουν την παρέα του άλλου. Οι παρέες παίζουν πολύ σημαντικό ρόλο στην ζωή ενός εφήβου. Με τον όρο εφηβεία (επί+ήβη) για το ανθρώπινο είδος εννοείται μια διακριτή αναπτυξιακή φάση εξαιτίας των ραγδαίων βιοσωματικών αλλαγών και των νέων εξελίξεων:
Η εφηβεία αποτελεί αντικείμενο μελέτης στην αναπτυξιακή ψυχολογία.
Με τον διακριτό όρο ήβη εννοούνται τα φυσιολογικά, ορμονικά φαινόμενα που εμφανίζονται στα κορίτσια σε ηλικία 10-11 ετών περίπου και στα αγόρια 11-12 ετών περίπου. Στα κορίτσια η ήβη ολοκληρώνεται σε ηλικία 15-17 ετών περίπου, ενώ στα αγόρια 16-17 ετών περίπου. Γενικά οι σωματικές και ψυχολογικές συνέπειες της εφηβείας μπορεί να συνεχίσουν να ενυπάρχουν για διάστημα πριν και μετά την εφηβική ηλικία. Η ήβη, ιδίως στα κορίτσια, ξεκινά στην προεφηβεία. Η σωματική (ιδίως στους άνδρες) και η γνωστική ανάπτυξη μπορεί να συνεχίσει και μετά την εφηβεία. Γενικά οι επιστήμονες διαφωνούν για το ηλικιακό όριο της εφηβείας· κάποιοι ορισμοί θέτουν την έναρξη της ακόμα και στα δέκα έτη και το τέλος ακόμη και στα 25 με 26 έτη. Για τον Παγκόσμιο Οργανισμό Υγείας η εφηβεία καταλαμβάνει την δεύτερη δεκαετία της ανθρώπινης ζωής.
Ήβη
Ήβη είναι η περίοδος σωματικών αλλαγών, κατά την οποία το παιδικό σώμα μετατρέπεται σε ενήλικο, ικανό για αναπαραγωγή. Τα κορίτσια ξεκινούν την ήβη σε ηλικία 11 με 12 ετών περίπου και τα αγόρια 12 με 13 ετών περίπου. Η σημαντικότερη αλλαγή στα αγόρια είναι η πρώτη εκσπερμάτωση, η οποία συμβαίνει συνήθως σε ηλικία 12-13 ετών. Στα κορίτσια σημαντικότερη αλλαγή είναι η πρώτη περίοδος, η οποία συμβαίνει συνήθως σε ηλικία 12-13 ετών περίπου αλλά η εμφάνισή της μεταξύ 10 έως 15 ετών είναι επίσης φυσιολογική. Η κληρονομικότητα, η διατροφή και η συνολική υγεία μπορούν να επηρεάσουν την έναρξη της περιόδου. Οι υπόλοιπες αλλαγές που συμβαίνουν στα αγόρια περιλαμβάνουν την αύξηση του μεγέθους των όρχεων και του πέους, την αλλαγή της φωνής, την ανάπτυξη των μυών και του ύψους και την τρίχωση των γεννητικών οργάνων, της μασχάλης, του σώματος και του προσώπου. Η τρίχωση στο πρόσωπο ξεκινάει σε ηλικία 14-17 ετών περίπου και ολοκληρώνεται συνήθως 2-4 χρόνια μετά την ήβη. Οι αλλαγές που συμβαίνουν στα κορίτσια περιλαμβάνουν την ανάπτυξη του ύψους και των μαστών (τα στήθη), των γοφών, των μηρών και των γλουτών και την ανάπτυξη και τρίχωση των γεννητικών οργάνων. Τα κορίτσια ολοκληρώνουν την ήβη σε ηλικία 15-17 ετών περίπου και τα αγόρια 16-17 ετών περίπου.
Η εφηβεία σταδιοποιείται σε 5 στάδια ανάπτυξης με βάση την ανάπτυξη των δευτερογενών χαρακτηριστικών του φύλου. Η σταδιοποίηση ονομάζεται Tanner.
Γνωστική Ανάπτυξη
Η εφηβεία είναι μια περίοδος ταχείας γνωστικής ανάπτυξης. Σύμφωνα με την πιαζετιανή θεωρία παρατηρείται αλλαγή στον τρόπο σκέψης των εφήβων και μια μετακίνηση από τη «συγκεκριµένη σκέψη» στην «αφηρηµένη σκέψη». Αυτό σημαίνει πως ο έφηβος µπορεί να επεξεργαστεί αφηρηµένες έννοιες και ιδέες, όπως η δικαιοσύνη, η ελευθερία κ.α. Παράλληλα, μειώνεται η εγωκεντρικότητα και το άτομο γίνεται ικανό να σκέφτεται και να συλλογίζεται σε μια ευρύτερη προοπτική, ενώ αντιλαμβάνεται κοινωνικές έννοιες και αρχίζει να διαμορφώνει πολιτικές θέσεις.
Επιπλέον, οι έφηβοι αναπτύσσουν πιο προηγμένες συλλογιστικές δεξιότητες, συμπεριλαμβανομένης της ικανότητας να εξερευνούν ένα πλήρες φάσμα πιθανοτήτων που υπάρχουν σε μια κατάσταση και να σκέφτονται υποθετικά (αντίθετα γεγονότα).
Πολιτισμός
μικρογραφία|Μέλος του προσωπικού του ιαπωνικού εμπορικού καταστήματος Σιμπούγια 109, το οποίο ανήκει στην ιαπωνική μάρκα Golds Infinity. Το είδος γκιαρού είναι δημοφιλές είδος ένδυσης στη νεολαία της Ιαπωνίας, όπως και σε παγκόσμιο επίπεδο ο ιαπωνικός πολιτισμός. Υπάρχουν ορισμένα στοιχεία που διαφοροποιούν πολιτιστικά τους εφήβους από τους υπόλοιπους πολίτες. Ο πολιτισμός, σύμφωνα με έρευνα, ορίζεται ως "η συμβολική και συμπεριφορική κληρονομιά από το παρελθόν που παρέχει ενα κοινοτικό πλαίσιο για αυτά που θεωρούνται αξιόλογα". Στους νέους ο πολιτισμός διαδίδεται μέσω των δικτύων των κοινωνικών τους συναναστροφών, και επηρεάζει όλες τις πτυχές της ζωής τους. Οι κοινωνικές ευθύνες, η σεξουαλική έκφραση και η ανάπτυξη των απόψεων σε διάφορα θέματα διαφέρουν ανά πολιτισμό. Επίσης, ο πολιτισμός των νέων αποτελείται από την ενδυμασία, τη μουσική, τα μέσα ενημέρωσης, τους τρόπους απασχόλησης, ψυχαγωγίας, αναψυχής, την γλώσσα και τις γαστρονομικές επιλογές των νέων. Επομένως, για να κατανοήσουμε τις ιδιαιτερότητας της νεολαίας πρέπει να κατανοήσουμε τον πολιτισμό τους.
Στη Βρετανία, οι φόβοι περί διολίσθησης των νέων σε εγκληματικές πράξεις, οι οποίοι αναπτύχθηκαν την δεκαετία του 1940 κατά την διάρκεια του Β΄ Παγκοσμίου Πολέμου, ήταν η πρώτη στιγμή που η βρετανική κοινωνία άρχισε να δίνει ιδιαίτερη προσοχή σε θέματα νεολαίας. Κατά την δεκαετία του 1950, τα μέσα ενημέρωσης παρουσίαζαν τους νέους σαν εκπρόσωπους μιας "επανάστασης των γενεών", δεδομένου ότι εκδήλωναν έναν τρόπο ζωής διαφορετικό από αυτόν των προηγουμένων γενιών. Εκείνη την περίοδο, υπήρξε ένας πανικός μεταξύ των πολιτικών και των ανθρώπων μεγαλύτερης ηλικίας, και επομένως στην Βρετανία της δεκαετίας του 1950 η συνεργασία μεταξύ των ανθρώπων διαφορετικής ηλικίας ήταν ιδιαίτερα σημαντική. Εκείνη την περίοδο, καθώς οι άνθρωποι της εργατικής τάξης απολάμβαναν μια οικονομική σταθερότητα, ενθάρρυναν τα παιδιά τους να διαμορφώσουν πιο ελεύθερα το μέλλον τους. Εκείνη την περίοδο τα σχολεία παρουσιάζονταν στη Βρετανία ως ζούγκλες υπό τον έλεγχο ταραχοποιών μαθητών, κάτι που δεν ίσχυε. Την δεκαετία του 1960, στην Βρετανία τα μέσα ενημέρωσης συνήθιζαν να παρουσιάζουν τους νέους σαν μια ομάδα υπερβολικά εύπορων, ασύστολων, παραβατών, αντιπολιτισμικών επαναστατών ανθρώπων, αν και αυτή η άποψη δεν αντικατόπτριζε τις πραγματικές εμπειρίες των καθημερινών νέων, ιδιαίτερα των νεαρών γυναικών.
Έρευνα του 2019 παρουσιάζει τους Έλληνες νέους σε μεγάλο βαθμό απόντες από τις πολιτιστικές εκδηλώσεις και δρώμενα της χώρας. Οι Έλληνες νέοι είναι ιδιαίτερα δραστήριοι στις νέες τεχνολογίες.
Πηγές
[https://www.paidiatros.com/efivos/sex-education/puberty-boys 1. Ενήβωση στα αγόρια.]
[https://www.paidiatros.com/efivos/sex-education/puberty-girls 2. Ενήβωση στα κορίτσια.]
Κατηγορία:Ανθρώπινη ανάπτυξη Κατηγορία:Εκπαιδευτική ψυχολογία
Βασίλης Κικίλιας
Ο Βασίλης Κικίλιας (Αθήνα, 15 Μαΐου 1974) είναι Έλληνας ιατρός, πολιτικός και πρώην επαγγελματίας καλαθοσφαιριστής. Διατέλεσε υπουργός Υγείας στην κυβέρνηση του Κυριάκου Μητσοτάκη αλλά και υπουργός Τουρισμού.
Διατέλεσε υπουργός στο υπουργείο Δημόσιας Τάξης και Προστασίας του Πολίτη από τον Ιούνιο του 2014 ως τον Ιανουάριο του 2015, ενώ από τον Ιούλιο του 2019 είναι υπουργός Υγείας. Είναι βουλευτής Α΄ Αθηνών με τη Νέα Δημοκρατία από το 2012. Ανέλαβε Υπουργός Κλιματικής Κρίσης και Πολιτικής Προστασίας από τις 27 Ιουνίου 2023.
Βιογραφικά στοιχεία
Γεννήθηκε στην Αθήνα το 1974. Φοίτησε στο Λεόντειο Λύκειο και στη συνέχεια σπούδασε στην Ιατρική Σχολή του Εθνικού και Καποδιστριακού Πανεπιστημίου Αθηνών, από όπου αποφοίτησε το 2002. Συνέχισε τις σπουδές του στο Τμήμα διοίκησης & Οργάνωσης Μονάδων Υγείας της Εθνικής Σχολής Δημόσιας Υγείας, από όπου έλαβε μάστερ το 2008. Το 2011 αναγορεύτηκε σε διδάκτορα της Ιατρικής Σχολής του Πανεπιστημίου Αθηνών.
Αθλητική σταδιοδρομία
Από το 1990 έως και το 2004 ασχολήθηκε επαγγελματικά με το μπάσκετ. Έχει ύψος 2,00 μέτρα και αγωνιζόταν κυρίως ως σμολ φόργουορντ. Αγωνίστηκε στον Πανιώνιο, τον Ιωνικό, την ΑΕΚ, τον Απόλλωνα Πατρών, καθώς και στις Εθνικές ομάδες μπάσκετ. Με την Εθνική παίδων αναδείχτηκε το 1991 δευτεραθλητής Ευρώπης. Στην Εθνική ανδρών πραγματοποίησε 6 συμμετοχές, πετυχαίνοντας 76 πόντους. Με τον Πανιώνιο αναδείχτηκε Κυπελλούχος Ελλάδας το 1991, ενώ κατά τη διάρκεια της τετραετούς θητείας του στην ΑΕΚ κατέκτησε με αυτήν ένα Πρωτάθλημα το 2002, δύο Κύπελλα το 2000 και το 2001, καθώς και το Κύπελλο Σαπόρτα του 2000.
Πολιτική σταδιοδρομία
Εξελέγη δημοτικός σύμβουλος Αθηνών το 2006. Το 2007 ανέλαβε πρόεδρος του Οργανισμού Νεολαίας και Άθλησης του Δήμου Αθηναίων, θέση την οποία διατήρησε έως το 2011. Το 2007 εξελέγη μέλος της Πολιτικής Επιτροπής της Νέας Δημοκρατίας, της οποίας έκτοτε αποτελεί μέλος.
Στις εθνικές εκλογές του 2009 ήταν υποψήφιος βουλευτής Α΄ Αθηνών, χωρίς ωστόσο να καταφέρει να εκλεγεί. Στις αυτοδιοικητικές εκλογές του 2010 ήταν υποψήφιος περιφερειάρχης στην Περιφέρεια Αττικής, καταλαμβάνοντας την δεύτερη θέση με ποσοστό 47,50% και διατέλεσε επικεφαλής της μείζονος αντιπολίτευσης της Περιφέρειας Αττικής μέχρι το 2010.
Εξελέγη βουλευτής Α΄ Αθηνών στις εθνικές εκλογές του Μαΐου και του Ιουνίου του 2012. Στις 9 Ιουνίου 2014, μετά από απόφαση του πρωθυπουργού Αντώνη Σαμαρά, ανέλαβε καθήκοντα υπουργού Δημόσιας Τάξης και Προστασίας του Πολίτη.
Επανεξελέγη βουλευτής Α΄ Αθηνών στις εθνικές εκλογές του Ιανουαρίου και του Σεπτεμβρίου του 2015. Από τον Νοέμβριο του 2016 ανέλαβε τα καθήκοντα του εκπροσώπου τύπου της Νέας Δημοκρατίας έως τον Οκτώβριο του 2017, οπότε τον διαδέχτηκε η Μαρία Σπυράκη και ο ίδιος ανέλαβε τομεάρχης Εθνικής Άμυνας της Νέας Δημοκρατίας διαδεχόμενος τον Άδωνι Γεωργιάδη.
Στις εκλογές του 2019 επανεξελέγη βουλευτής και στις 9 Ιουλίου 2019 ορίστηκε υπουργός Υγείας στην κυβέρνηση του Κυριάκου Μητσοτάκη.
Προσωπική ζωή
Από τις 16 Ιουνίου 2019 είναι παντρεμένος με την Τζένη Μπαλατσινού, με την οποία απέκτησε ένα γιο στις 25 Δεκεμβρίου 2020
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ22 Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές ΑΕΚ Κατηγορία:Σμολ φόργουορντ Κατηγορία:Πρόεδροι Περιφερειακών Παρατάξεων Κατηγορία:Περιφερειακοί Σύμβουλοι ανά την Ελλάδα Κατηγορία:Έλληνες υπουργοί Δημόσιας Τάξης και Προστασίας του Πολίτη Κατηγορία:Έλληνες υπουργοί Υγείας Κατηγορία:Έλληνες υπουργοί Τουρισμού Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Α΄ Αθηνών
Ιερά Μητρόπολις Ελβετίας
Η Ιερά Μητρόπολις Ελβετίας είναι δικαιοδοσία της Ορθόδοξης Εκκλησίας στην Ελβετία, η οποία υπάγεται στο Οικουμενικό Πατριαρχείο Κωνσταντινούπολης. Η έδρα της βρίσκεται στο Σαμπεζί κοντά στη Γενεύη. Περιλαμβάνει την Ελβετική Συνομοσπονδία και το Πριγκιπάτο του Λίχτενσταϊν.
Ο επίσκοπος φέρει τον τίτλο του Μητροπολίτη Ελβετίας. Ο Μητροπολίτης είναι και ex officio πρόεδρος της Επισκοπικής Συνέλευσης όλων των Ορθοδόξων Εκκλησιών στην Ελβετία. Τη θέση έχει από το 2018 ο Μάξιμος (Πόθος).
Οργάνωση
Ενορίες υφίστανται σε Γενεύη (4), Λωζάνη, Φριμπούρ, Βέρνη, Βασιλεία, Όλτεν, Ζυρίχη, Σαιντ-Γκάλεν και Λουγκάνο.
Εξωτερικοί σύνδεσμοι
Κατηγορία:Θρησκεία στην Ελβετία Ελβετια
Πόλεμος του Κόλπου
Ο Πόλεμος του Κόλπου ήταν μια ένοπλη εκστρατεία 1990–1991 που διεξήχθη από έναν στρατιωτικό συνασπισμό 39 χωρών ως απάντηση στην ιρακινή εισβολή στο Κουβέιτ. Με επικεφαλής τις Ηνωμένες Πολιτείες, οι προσπάθειες του συνασπισμού κατά του Ιράκ πραγματοποιήθηκαν σε δύο βασικές φάσεις: την Επιχείρηση Ασπίδα της Ερήμου, η οποία σηματοδότησε τη στρατιωτική συγκέντρωση από τον Αύγουστο του 1990 έως τον Ιανουάριο του 1991 και την Επιχείρηση Καταιγίδα της Ερήμου, η οποία ξεκίνησε με την εκστρατεία εναέριων βομβαρδισμών εναντίον του Ιράκ στις 17 Ιανουαρίου 1991 και ολοκληρώθηκε με την απελευθέρωση του Κουβέιτ υπό την ηγεσία των ΗΠΑ στις 28 Φεβρουαρίου 1991.
Το ψήφισμα 678 του ΣΑΗΕ που εγκρίθηκε στις 29 Νοεμβρίου 1990 πρόσφερε στο Ιράκ μια τελευταία ευκαιρία μέχρι τις 15 Ιανουαρίου 1991 να εφαρμόσει την απόφαση 660 και να αποσυρθεί από το Κουβέιτ. Εξουσιοδότησε περαιτέρω τα κράτη μετά τη λήξη της προθεσμίας να χρησιμοποιήσουν όλα τα απαραίτητα μέσα για να αναγκάσει το Ιράκ να φύγει από το Κουβέιτ. Οι αρχικές προσπάθειες για να εκτοπιστεί η ιρακινή παρουσία στο Κουβέιτ ξεκίνησαν με έναν εναέριο και ναυτικό βομβαρδισμό στις 17 Ιανουαρίου 1991, ο οποίος συνεχίστηκε για πέντε εβδομάδες. Κατά τη διάρκεια αυτής της περιόδου, καθώς ο ιρακινός στρατός βρέθηκε ανίκανος να αποκρούσει τις επιθέσεις του συνασπισμού, το Ιράκ άρχισε να εκτοξεύει πυραύλους προς το Ισραήλ. Αν και ο ίδιος ο συνασπισμός δεν περιελάμβανε το Ισραήλ, η ιρακινή ηγεσία είχε ξεκινήσει την εκστρατεία με την προσδοκία ότι η επίθεση πυραύλων θα προκαλούσε μια ανεξάρτητη ισραηλινή στρατιωτική απάντηση και ήλπιζε ότι μια τέτοια απάντηση θα ωθούσε τις χώρες με μουσουλμανική πλειοψηφία του συνασπισμού να αποσυρθούν από την Αραβοϊσραηλινή σύγκρουση. Ωστόσο, η απόπειρα διακινδύνευσης ήταν τελικά ανεπιτυχής καθώς το Ισραήλ δεν απάντησε σε καμία ιρακινή επίθεση και το Ιράκ συνέχισε να βρίσκεται σε αντίθεση με τις περισσότερες μουσουλμανικές χώρες. Οι εκτοξεύσεις ιρακινών πυραύλων κατά στοχών του συνασπισμού που σταθμεύουν στη Σαουδική Αραβία ήταν επίσης σε μεγάλο βαθμό ανεπιτυχή και στις 24 Φεβρουαρίου 1991, ο συνασπισμός εξαπέλυσε μια μεγάλη χερσαία επίθεση στο κατεχόμενο από το Ιράκ, Κουβέιτ. Η επίθεση ήταν μια αποφασιστική νίκη για τις δυνάμεις του συνασπισμού υπό την ηγεσία των ΗΠΑ, οι οποίες απελευθέρωσαν το Κουβέιτ και άρχισαν αμέσως να προελαύνουν πέρα από τα σύνορα Ιράκ-Κουβέιτ στο ιρακινό έδαφος. Εκατό ώρες μετά την έναρξη της χερσαίας εκστρατείας, ο συνασπισμός σταμάτησε την προέλασή του στο Ιράκ και κήρυξε κατάπαυση του πυρός. Οι εναέριες και χερσαίες μάχες περιορίστηκαν στο Ιράκ, το Κουβέιτ και τις περιοχές που εκτείνονται στα σύνορα Ιράκ-Σαουδικής Αραβίας.
Η σύγκρουση σηματοδότησε την εισαγωγή ζωντανών ειδήσεων από την πρώτη γραμμή της μάχης, κυρίως από το αμερικανικό δίκτυο CNN. Έχει επίσης κερδίσει το παρατσούκλι Video Game War, μετά την καθημερινή μετάδοση εικόνων από κάμερες στα αμερικανικά βομβαρδιστικά κατά τη διάρκεια της Επιχείρησης Καταιγίδα της Ερήμου. Ο Πόλεμος του Κόλπου έχει κερδίσει τη φήμη καθώς συμπεριέλαβε τρεις από τις μεγαλύτερες μάχες με τανκς στην αμερικανική στρατιωτική ιστορία.
Ιστορικό
Οι ΗΠΑ παρέμειναν επίσημα ουδέτερες μετά την εισβολή του Ιράκ στο Ιράν το 1980, που έγινε ο πόλεμος Ιράν-Ιράκ, αν και παρείχαν πόρους, πολιτική υποστήριξη και ορισμένα «μη στρατιωτικά» αεροσκάφη στο Ιράκ. Τον Μάρτιο του 1982, το Ιράν ξεκίνησε μια επιτυχημένη αντεπίθεση και οι ΗΠΑ αύξησαν την υποστήριξή τους στο Ιράκ για να αποτρέψουν το Ιράν από το να παραδοθεί. Σε μια προσπάθεια των ΗΠΑ να ανοίξουν πλήρεις διπλωματικές σχέσεις με το Ιράκ, η χώρα αφαιρέθηκε από τον κατάλογο των ΗΠΑ με τις χώρες που υποστηρίζουν την τρομοκρατία. Φαινομενικά, αυτό οφείλεται στη βελτίωση του ιστορικού του καθεστώτος, αν και ο πρώην βοηθός υπουργός Άμυνας των ΗΠΑ Νόελ Κοχ αργότερα δήλωσε: «Κανείς δεν είχε καμία αμφιβολία για τη συνεχιζόμενη ανάμειξη [των Ιρακινών] στην τρομοκρατία ...Ο πραγματικός λόγος ήταν να τους βοηθήσουμε να πετύχουν στον πόλεμο εναντίον του Ιράν»
Με τη νέα επιτυχία του Ιράκ στον πόλεμο και την ιρανική απόρριψη μιας ειρηνευτικής προσφοράς τον Ιούλιο, οι πωλήσεις όπλων στο Ιράκ έφτασαν σε μια απότομη άνοδο το 1982. Όταν ο Ιρακινός Πρόεδρος Σαντάμ Χουσεΐν έδιωξε τον Αμπού Νιντάλ στη Συρία μετά από αίτημα των ΗΠΑ τον Νοέμβριο του 1983, η κυβέρνηση Ρίγκαν έστειλε τον Ντόναλντ Ράμσφελντ να συναντήσει τον Σαντάμ ως ειδικό απεσταλμένο και να καλλιεργήσει δεσμούς. Όταν υπογράφηκε η κατάπαυση του πυρός με το Ιράν, τον Αύγουστο του 1988, το Ιράκ ήταν σε μεγάλο βαθμό επιβαρυμένο με χρέη και οι εντάσεις μέσα στην κοινωνία αυξάνονταν. Το μεγαλύτερο μέρος του χρέους της οφειλόταν στη Σαουδική Αραβία και το Κουβέιτ. Τα χρέη του Ιράκ προς το Κουβέιτ ανήλθαν σε 14 δισεκατομμύρια δολάρια. Το Ιράκ πίεσε και τα δύο έθνη να διαγράψουν τα χρέη, αλλά αυτά αρνήθηκαν.
μικρογραφία|Ο [[Ντόναλντ Ράμσφελντ, ειδικός απεσταλμένος των ΗΠΑ στη Μέση Ανατολή, συναντά τον Σαντάμ Χουσεΐν στις 19–20 Δεκεμβρίου 1983.]]
Η διαμάχη Ιράκ-Κουβέιτ αφορούσε επίσης ιρακινές διεκδικήσεις στο έδαφος του Κουβέιτ. Το Κουβέιτ ήταν μέρος της επαρχίας της Βασόρας της Οθωμανικής Αυτοκρατορίας, κάτι που το Ιράκ ισχυρίστηκε ότι έκανε το Κουβέιτ νόμιμη ιρακινή επικράτεια. Η κυρίαρχη δυναστεία του Κουβέιτ, η οικογένεια al-Sabah, είχε συνάψει μια συμφωνία προτεκτοράτου το 1899 που ανέθεσε την ευθύνη για τις εξωτερικές υποθέσεις του Κουβέιτ στο Ηνωμένο Βασίλειο, το οποίο χάραξε τα σύνορα μεταξύ Κουβέιτ και Ιράκ το 1922, καθιστώντας το Ιράκ σχεδόν εξ ολοκλήρου κλειστό. Το Κουβέιτ απέρριψε τις προσπάθειες του Ιράκ να εξασφαλίσει περαιτέρω διατάξεις στην περιοχή.